শাহজালালে এন্টোমলজিক্যাল সার্ভে ও ম্যাপিং শুরু || শেষের পাতা || জনকন্ঠ
শাহজালালে এন্টোমলজিক্যাল সার্ভে ও ম্যাপিং শুরু
ডব্লিউএইচও স্বাস্থ্যবিধি
বাংলাদেশ বিশ্ব স্বাস্থ্য সংস্থার আন্তর্জাতিক স্বাস্থ্য বিধি-২০০৫ (IHR-2005) এর অন্যতম স্বাক্ষরকারী দেশ। পৃথিবীর প্রায় সব দেশ (১৯৬) এই কার্যক্রমের আওতায় কাজ করে যাচ্ছে। এই বিধির অন্যতম শর্ত দেশের একটি পয়েন্টস অব এন্ট্রি (চড়ঊং) হিসেবে হযরত শাহজালাল আন্তর্জাতিক বিমান বন্দরকে অন্য দেশ হতে সংক্রামক রোগ দেশে বিস্তার রোধে বন্দর সক্ষমতা গড়ে তোলা এবং মশা ও অন্যান্য কীটপতঙ্গ মুক্ত রাখা।
এ উদ্দেশ্যে বিমান বন্দরে ৪শ’ গজ পরিধিব্যাপী মশামুক্ত রাখার জন্য স্বাস্থ্য অধিদফতরের রোগ নিয়ন্ত্রণ বিভাগ এর “আইএইচআর, মাইগ্রেশন হেলথ ও ইমার্জিং-রিইমার্জিং ডিজিজ প্রোগ্রামের আওতায় ১২ জুন থেকে ছয় দিনব্যাপী এন্টোমলজিক্যাল সার্ভে এবং ম্যাপিং কার্যক্রম শুরু হয়েছে। হযরত শাহজালাল আন্তর্জাতিক বিমানবন্দর কর্তৃপক্ষ এবং স্বাস্থ্য অধিদফতরের রোগ নিয়ন্ত্রণ বিভাগের যৌথ সিদ্ধান্ত মোতাবেক এখন থেকে এই কার্যক্রম দুই মাস অন্তর অনুষ্ঠিত হবে। এ জন্য যে সব কার্যক্রম গ্রহণ করা হয়েছে। তা হলো-মশার ঘনত্ব ও প্রজাতি নির্ণয় মশার লার্ভার ঘনত্ব নির্ণয় ও প্রজনন স্থান নিরূপন এবং মশা নিয়ন্ত্রণ কার্যক্রমে ব্যবহৃত লার্ভিসাইড ও এডাল্টিসাইড কীটনাশকের কার্যকারিতা পরীক্ষা।-বিজ্ঞপ্তি।